গাছ তলায় অঙ্গনওয়ারি কেন্দ্র, খিচুড়ির বদলে মিলছে ফেনাভাত

নদিয়া: নেই মাথার উপর ছাদ, গাছ তলায় অঙ্গনওয়ারি কেন্দ্রে (Anganwadi Center) খিচুড়ির বদলে মিলছে ফেনাভাত। এই খাবারের গুনগত নিম্নমানের হওয়ায় বিক্ষোভ অভিভাবকদের। বট গাছের নিচে উনানে হাড়ি চাপিয়ে চলেছে রান্না। খিচুড়ির বদলে দেওয়া হচ্ছে ফেনাভাত, প্রতিবাদে বিক্ষোভে সামিল অভিভাবকরা। শুক্রবার সকালে ঘটনাটি ঘটেছে কালীগঞ্জের বড় চাঁদঘর গ্রাম পঞ্চায়েতের ডুবতলা পাড়ার ১১৭ নম্বর অঙ্গনওয়ারি কেন্দ্রে।

আরও পড়ুন: ঐতিহ্য হারাচ্ছে মানভূমের টুসু পরব, নেপথ্যে মোবাইল আসক্তি?

অভিভাবকদের অভিযোগ, দিনের পর দিন ওই অঙ্গনওয়ারী কেন্দ্রের কোনও ঘর নেই। একটি বট গাছের নিচে উনানে হয় রান্না। শিক্ষিকা আসেন না, পড়াশোনার বালাই নেই। এর পাশাপাশি ওই অঙ্গনওয়াড়ি কেন্দ্র থেকে শিশু ও প্রসূতিদের যে খাবার দেওয়া হয় তা অত্যন্ত নিম্নমানের। খিচুড়ির বদলে দেওয়া হয় ফেনাভাত, তাতে কোন সবজি বা ডাল, হলুদ কিছুই থাকে না। ডিম দেওয়ার কথা থাকলেও তাও নিয়মিত দেওয়া হয় না। আজ সকালে অভিভাবকেরা খাবার আনতে গিয়ে দেখেন খিচুড়ির বদলে দেওয়া হচ্ছে ফেলা ভাত। এরই প্রতিবাদে বিক্ষোভ দেখাতে থাকেন তারা। খবর পেয়ে ঘটনাস্থলে যান অঙ্গনওয়ারি কেন্দ্রের সুপারভাইজার ও সিডিপিও। তাদেরকে ঘিরেও চলে বিক্ষোভ।

অন্য খবর দেখুন